Burgut tutgan prezident tarafdorlari, daraxt shoxlari bilan olovni oʻchirayotgan yigit, harbiylarga qoʻl siltayotgan Kim — 30 iyul suratlari

Bugunning eng sara suratlarini e‘tiboringizga havola etamiz.
Nepal poytaxti Katmandu shahridagi qoʻl mehnatiga asoslangan gilam toʻqish fabrikasi ishchisi gilamlarni koʻzdan kechirmoqda.
AQSh mudofaa vaziri Lloyd Ostin Keson Sitidagi harbiy lagerga tashrif buyurdi.
Xitoyda yozgi qishloq xoʻjaligi mahsulotlari hosili terib olinmoqda.
Tokyoda oʻtayotgan Olimpiada oʻyinlarining 7-kunida ayollar oʻrtasidagi 5 ming metrga yugurish musobaqalaridan lavha.
Kolumbiyada sogʻliqni saqlash tizimi xodimi uzoq qishloqlar boʻylab vaksinasiya ishlarini olib bormoqda.
Peru prezidenti Pedro Kastilyoning tarafdorlari ramziy inaugurasiya marosimiga tashrif buyurdi.
Turkiyada kuchli oʻrmon yongʻinlari yuz bermoqda. Suratdagi kishi esa olovni archa shoxlari bilan oʻchirishga harakat qilmoqda. Yongʻin natijasida yuzlab insonlar jarohat olgani xabar qilingan.
Makedoniya poytaxti Skope shahridagi hayvonot bogʻida Osiyo fili issiq havo tufayli suv havzasida oʻynamoqda.
Oʻrta dengizdan qutqarilgan muhojir qizaloq Germaniyaga tegishli NNT kemasida isinmoqda. Har yili Oʻrta dengizda Yevropaga yoʻl olgan yuzlab Afrika va Yaqin Sharq mamlakatlari fuqarolari halokatga uchrab halok boʻladi.
Shimoliy Koreya yetakchisi Kim Chen In mamlakat harbiylariga qoʻl silkimoqda.
Londonda odamlar Niderlandiyalik mashhur rassom Vinsent Van Gogning 360 gradusda animasiyalashtirilgan asarlarini tomosha qilmoqda.